Szakképzési mintaprojekt

Kreatív - vizuális ágazat

4. számú melléklet

Felkészülés a projektmódszerre, az aktív tanulásra

A meglévő tudás értékelése

**Felkészülés a pedagógiai projektre, az aktív tanulásra**

A meglévő tudás értékelése

Javasolt a diákok felkészítése az aktív pedagógiai módszerre, a projektben történő közös kreatív munkára. Bevezetőként egy rövid videó közös megtekintését tartjuk célszerűnek, de a videó megtekintése akár kiadható „házi feladatként” is.

A javasolt videó itt érhető el:

<https://www.youtube.com/watch?v=BTfbXciayNQ&feature=emb_title>

A tanóra elején mérjék fel azt is, hogy a diákok milyen tudással, tapasztalattal rendelkeznek, mit tudnak a módszerről.

A meglévő tudás értékeléshez javasolt játék az alábbi helyen található:

<https://create.kahoot.it/details/7750131e-2de9-44ac-9967-c989957ecb07>

Az értékelés elvégzéséhez be kell jelentkeznie az oktatónak, így akár szerkeszthető is a kérdéssor (publikusra állított, bárki számára bármikor elérhető), illetve indítható a játék.

Felajánlja az online oktatásnak megfelelő verziót is, most osztályterem változatra van állítva.

A diákoknak a [www.kahoot!.it](http://www.kahoot!.it) oldalra kell felmenniük, és a tanári kivetítőn látható kódot beírniuk, hogy kezdhessék a játékot.

A diákok a saját eszközeik segítségével válaszolnak.

**A kvíz az alábbi kérdéseket tartalmazza:**

1. Mi a projektkészítés folyamatának első lépése?
2. A projekt témáját a tanárok választják.
3. A projekt fontos eleme, hogy mind a résztvevők, mind a társadalom számára legyen haszna.
4. Mit jelent a "brainstorming" kifejezés?
5. Hogy nevezik a projekt eredményét?
6. Hogy hívjuk azt a dokumentumot, amibe mindig "kapaszkodhatunk" a projekt kivitelezése során?
7. Célszerű a projekt teljes idejében, projektnaplóban dokumentálni a folyamatot.
8. Hogy nevezzük a projekt fontosabb állomását?
9. A projektmódszernél háttérbe szorul a verbalitás, és aktivizálódik a többi intelligenciaterület.
10. A projektben kilépünk a komfortzónánkból, de ez... (…nem baj, mert így fejlődünk.)

Amennyiben az „érzékenyítést”, felkészítést végző oktató úgy ítéli meg, hogy további információk szükségesek, és a beszélgetést folytatni kell a sikeres projekttervezés és megvalósítás érdekében, úgy az alábbi anyagok segítségével további felkészítést és közös beszélgetést javaslunk:

Online tanulás és projektpedagógia 1. és 2. rész:

<https://www.youtube.com/watch?v=24ExqCIxVKQ>

<https://www.youtube.com/watch?v=JJaQhoK76SU&t=1>

Jó felkészítést és eredményes projektmunkát kívánok!