Szakképzési mintaprojekt

Kreatív ágazat

Vizuális ágazati alapoktatás

10. számú melléklet

A digitális füzet tartalmi és formai követelményei, értékelési szempontok

**A digitális füzet tartalmi és formai követelményei, értékelési szempontok**

Digitális kiadvány tervezési és kivitelezési követelményei a forrásanyagok és saját készítésű anyagok felhasználásával.

A projekt produktumának („Digitális füzet”) tartalmi követelményei:

A kiadvány a projekt témájához illeszkedjen. A „Gutenberg-galaxis évszázadai” téma igen sok lehetőséget kínál: tervezhető a tematikus füzet az első nyomtatott magyar könyv bemutatásáról, Hess András nyomdájában készült kiadványokról, Gutenberg találmányának bemutatásáról, de választható egy nyomdatörténeti anyag összefoglaló bemutatása is, vagy a 2018-ban elkészített – világ legnagyobb könyvének nyilvánított – kiadvány ismertetése. Elképzelhető, hogy egy tanulócsoport a Vizsolyi Bibliát mutatja be, de választható egy olyan séta leírása is, amely a hollókői nyomdatörténeti kiállításról és a kézműves műhelyről tudósít.

A tematikus füzet formai követelményei:

* A produktum 4 db A/4-es oldalból álljon.
* Az első oldal fedőlapként, a 4. oldal külső hátsó oldalként funkcionál.
* Az első oldalon javasoljuk feltüntetni a választott címet (esetleg alcímet) és a csoport számát, nevét (pl. A VIZSOLYI BIBLIA 13/1. CSOPORT).
* A hátsó oldalon javasoljuk felsorolni a projektcsoport tagjait.
* A tartalom a második és harmadik oldalra kerüljön.
* Oldalszámozás nem szükséges.
* Fontos a tartalomnak megfelelő betűtípus kiválasztása.
* Követelmény a szöveg és képanyagok megfelelő aránya és a kiadvány formázása.
* A kiadvány lehet fekete-fehér, amennyiben színes, akkor 4+4 szín ajánlott.

A produktum legyen alkalmas a megjelenítésre (bemutatásra) és A/4-es formátumban történő kinyomtatásra.

A kiadványról legyen biztonságos mentés és legyen feltöltve a csoport tárhelyére.

Az értékelés szempontjai:

|  |  |  |
| --- | --- | --- |
| ÉRTÉKELÉSI SZEMPONTOK | Maximum  pontszám | Kapott  pontszám |
| Az elemek kivitelezése a feladatleírásnak megfelelően történt, a kiadvány szakszerűen elkészített | 5 |  |
| A feladatmegoldás teljessége (mind a négy oldal készültségi foka alapján) | 3 |  |
| A témának megfelelőek és jó minőségűek a kiválasztott képek | 3 |  |
| A képek és a szöveg beillesztése, a kiadvány hierarchia szerinti tagolása, formázása | 3 |  |
| Betűtípus, szín használat szakszerű | 3 |  |
| A forrásmegjelölés (pl. képek esetén), jogszerű felhasználás rendben | 3 |  |
| A megjelenítés, kivitelezés jó minőségű | 5 |  |
| Összes pontszám: | 25 pont |  |

A kiadvánnyal kapcsolatos további javaslat:

…………………………………………………………………………………………………..

A kiadvány értékelésében a tanulócsoportok is részt vehetnek, egymás alkotásait értékelhetik a megadott szempontok szerint.