Szakképzési projektterv

Kreatív ágazat

Vizuális ágazati alapoktatás

3. számú melléklet

Tanulási célok/Tanulási eredmények

**Tanulási célok/Tanulási eredmények**

A projektben tervezett gyakorlati szakmai tevékenységek a tanulási eredmények elérését célozzák, továbbá a szakmai tudás gyarapodását és az alkalmazói gyakorlati képességeket fejlesztik.

A tanulók a projektben megszerzett ismereteik birtokában új eszközökkel oldanak meg feladatokat. A kiscsoportban történő alkotás minden egyes eleme a kreatív problémamegoldást fejleszti, elősegítve a vizsgára való felkészülést, az önálló gyakorlást is. A közösen elkészített produktumok, alkotások minden tanuló portfóliójának részét képezhetik. A projektbemutató a szakmai kommunikációs képességet fejleszti és egyben felkészülés az ágazati alapvizsgán történő beszámolóra.

**Professzionális kompetenciák fejlesztése a projektben**

A szakmai célok elérése a programtantervben előírt követelmények szerint:

*Tervezés és kivitelezés tantárgy: A* tanulók új elméleti és gyakorlati ismereteket sajátítanak el, továbbá megismerkednek az ágazathoz tartozó felfedezéssel, az egyes korszakokban használt eszközökkel és alkalmazott technikákkal.

A projektben terveznek és készítenek képeket, animációkat, fotókat, videókat, terveznek és szerkesztenek csoportszinten kiadványokat (plakát, szórólap, digitális füzet). A projekt végére elkészítik a bemutató prezentációjukat és a saját digitális füzetet, amit megosztanak a tanulótársaikkal.

A csoportok saját füzetük tartalmának elkészítésével azt is bizonyítják, hogy nemcsak a digitális eszközök használatában fejlődtek, hanem a projekt témájával kapcsolatban megszerzett ismerteket is eredményesen dolgozták fel.

*A vizuális tervezés szoftverei tantárgy*

*A* tanulók a csoportszintű feladatok megoldása során megismernek új szoftvereket, alkalmazásokat és a gyakorlatban kipróbálják azokat. Egyénileg elkészített digitális elemeket feldolgozzák (videóvágás, digitális fotók és képek vágása, megfelelő formában történő tárolása, megosztása).

A tanult szoftverek használatával elkészítik, integrálják és megjelenítik a különböző típusú vizuális alapelemeket (kép, betű, szín, forma).

*A vizuális tervezés alapismeretei tantárgy:* A tanulók tervezési és kivitelezési feladatokat oldanak meg, felhasználva művészettörténeti, színtani és tipográfiai ismereteiket, készítenek tanulótársaik tájékoztatására plakátot, szórólapot, infografikát vagy más bemutató anyagokat.

A tanulócsoportok közösen szervezik meg a záró bemutatót, kiállítást terveznek és készítenek közösen, bemutatják alkotásaikat, előadásokat tartanak és játékos vetélkedőre hívják meg tanulótársaikat.

A projekt valamennyi feladata a kreatív gyakorlatot és a digitális problémamegoldást támogatja, építve a NAT 2020. dokumentumban előírt tantárgyi követelményekre.

***A 21. századi készségek fejlesztése***:

* az aktuális probléma/feladat megoldásához szükséges szakmai tartalmakhoz való eredményes és hatékony hozzáférés
* a megszerzett adatok hozzáértő és kritikai értékelése

***A Nat 2020 által meghatározott fejlesztendő kompetenciák***:

1. *Tanulás kompetenciái:*

* a világ megismerésének igénye
* önreflexió, önértékelés és önellenőrzés

1. *Kommunikációs kompetenciák*:

* hagyományos és digitális szövegfeldolgozás, ennek kritikus és etikus felhasználása
* szövegértési és szövegalkotási kompetenciafejlesztés
* Anyanyelvi kommunikáció fejlesztése

1. *Digitális kompetencia*

* a feladat elvégzéséhez szükséges információk felkutatása, szelektálása, értékelése, ellenőrzése és mentése

1. *A személyes és társas kapcsolati kompetencia*

* eredményes együttműködés a közös célok elérése érdekében
* a csapattagok erősségeinek, illetve gyengeségeinek hatékony kezelése a közös eredmény eléréséért
* egyéni felelősségtudat és az egymás iránti bizalom fejlesztése

1. *A kreativitás, a kreatív alkotás, önkifejezés és kulturális tudatosság kompetencia*

* kreativitás és innováció fejlesztése
* önismeret fejlesztése
* önbizalom növelése a sikeres tevékenység által

1. *Munkavállalói, innovációs és vállalkozói kompetencia*

* feladatok önálló meghatározása, rangsorolása és végrehajtása
* feladatok felosztása a csapattagok között, figyelembe véve az egyenlő leterhelés megvalósítását és a tagok kompetenciáit

A speciális szakmai képességekhez kapcsolódóan a tanulók iskolarendszerben sajátítják el a kulcskompetenciák egy részét, majd ezt kiegészítik a transzverzális kompetenciák, amelyeknek a projektben való fejlesztése lehetővé teszi az alkalmazkodást a változásokhoz és hozzájárulnak a motiváltsághoz, valamint az elvégzett munkával való elégedettséghez is.

***Az alábbi transzverzális kompetenciák fejlesztése valósul meg a projektben****:*

* Hatékony önálló tanulás és önellenőrzés elsajátítása
* Projektben tanulás, tudásmegosztás a csoporttársakkal
* Kreatív problémamegoldás
* Együttműködés a társakkal
* Szakmai terminológiának megfelelő kommunikáció, a szakmai szókincs fejlesztése
* Felelősségvállalás a saját és a csapattagok által elvégzett munkáért.